INDvsENG: वीवीएस लक्ष्मण ने गिनाई खामियां, बोले- विराट एंड कंपनी को इन कारणों से मिली हार - Hindi MyKhel
» INDvsENG: वीवीएस लक्ष्मण ने गिनाई खामियां, बोले- विराट एंड कंपनी को इन कारणों से मिली हार
INDvsENG: वीवीएस लक्ष्मण ने गिनाई खामियां, बोले- विराट एंड कंपनी को इन कारणों से मिली हार
Published: Thursday, September 13, 2018, 15:48 [IST]
नई दिल्ली। इंग्लैंड में टेस्ट सीरीज गंवाने के बाद भारतीय टीम को कड़ी आलोचना का सामना करना पड़ रहा है। भारत को इंग्लैंड के सामने 1-4 से से हार झेलनी पड़ी थी। भारत को इस हार के बाद आत्मचिंतन करने की जरूरत है, वहीं भारत के पूर्व दिग्गज खिलाड़ी वीवीएस लक्ष्मण ने भारत की हार का कारण बताया है ।
द टाइम्स ऑफ इंडिया में लक्ष्मण ने एक कॉलम लिखा है जिसमें उन्होंने भारतीय टीम की खामियां बताई है। लक्ष्मण ने भारत की खामियां बताने से पहले केएल राहुल और ऋषभ पंत की शतकीय पारी की तारीफ की है। उनहोंने आखिरी टेस्ट मैच में दोनों की तारीफों के पुल बांधते हुए कहा कि जिस आजादी और बहादुरी से दोनों ने खेला वह वाकई काबिले तारीफ है।
इसके इतर उन्होंने कहा कि भारत तो मौके मिले लेकिन भारत उनको तब्दील नहीं कर पाया। टेंटब्रिज के अलावा भारत ने कहीं भी सूझबूझ के साथ नहीं खेला।
ये भी पढ़ें- सहवाग ने खोला राज, कैसे 'भगवान' की एक सलाह ने धोनी की झोली में डाल दिया था 2011 का विश्व कप
लक्ष्मण की मानें तो टेस्ट मैच में ऐसा परिणाम जरूरी नहीं कि टीम के प्रदर्स के आधार पर हो कभी-कभी सामने वाली टीम ऐसी खेलती है कि विपक्षी टीम के लिए काम आसान हो जाता है।
लक्ष्मण ने लिखा है कि भारत इस हार के बाद खुद की समीक्षा जरूर कर रहा होगा।उन्हें एक चीज समझ में आई होगी की भारतीय टीम ने लगातार गलतियां की और उनसे सीख लेने के बजाए गलतियों को दोहराते गई। पुछल्ले बल्लेबाजों ने टॉप ऑर्डर के बल्लेबाजों के आउट होने के बाद भी गंभीरता से नहीं खेले। शुरुआती बल्लेबाजों के आउट होने के बाद भी बल्लेबाजों ने क्रीज पर ज्यादा समय नहीं बिताया।यह टेस्ट में नंबर एक टीम के जैसा प्रदर्शन बिल्कुल नहीं है।
अंतिम टेस्ट में भारत के प्रदर्शन पर कमेंट करते हुए लक्ष्मण ने लिखा है कि आखिरी टेस्ट मैच भारत ड्रॉ करा सकता था लेकिन टीम ने स्कोर का पीछा करना चाहा और जल्दी विकेट गंवाने के कारण भारत को 2014 में एडिलेड में जैसी हार का सामना करना पड़ा।
लक्ष्मण ने यह लिखते हुए कॉलम समाप्त किया है कि भारत के कप्तान विरा कोहली के पास ऑस्ट्रेलिया दौरे पर इन गलतियों से सबक लेकर बेहतरीन प्रदर्शन कर अपने लचर प्रदर्शन को भूलाने का मौका होगा।
Read more about: vvs laxman virat kohli ravi shastri india vs england england cricket भारत इंग्लैंड विराट कोहली वीवीएस लक्ष्मण